Title: Vzdelávacie aktivity zamestnancov Ministerstva kultúry SR
Author: Mihalová Alena
Last saved by: jancat
Company: MK SR

Vzdelávacie aktivity zamestnancov  

Ministerstvo kultúry SR vynaložilo v roku 2007 na vzdelávacie aktivity sumu 522 tis. Sk. V porovnaní v rokom 2006 to  bolo  o 230 tis. Sk viac. Vzdelávacie aktivity zahŕňali 525 osobodní a absolvovalo ich 117 zamestnancov, t. j.  77, 5 % z celkového počtu zamestnancov. 
 
V roku 2007 absolvovalo 33 zamestnancov vzdelávanie v rámci projektu „Virtuálna akadémia ďalšieho a celoživotného vzdelávania zamestnancov Ministerstva kultúry SR“. Vzdelávanie pozostávalo zo štyroch modulov: informačno-komunikačné technológie pre začiatočníkov, informačno-komunikačné technológie pre pokročilých, základy manažmentu a  manažment pre pokročilých. Realizovalo sa formou e-learningu a prezenčnou formou  v mesiacoch január až september 2007.

Pre všetkých zamestnancov boli v priebehu roka 2007 zabezpečené nasledovné školenia:
-	„Diplomatický protokol a jeho používanie v praxi, spoločenská etiketa a tvorba profesionálneho imidžu“, ktorého sa zúčastnilo 44 zamestnancov,
-	„Ochrana osobných údajov podľa zákona č. 428/2002 Z. z.“, ktorého sa zúčastnilo 42 zamestnancov,
-	„Spisovná norma slovenského jazyka vo verejných prejavoch“ formou e-learningu, ktoré úspešne absolvovalo 26 zamestnancov,
-	„Vzdelávanie zamestnancov vo verejnej správe zamerané na získavanie digitálnej gramotnosti prostredníctvom elektronického vzdelávania“ - formou e-learningu bol v rámci projektu financovaného z fondov EÚ umožnený prístup k tomuto edukačnému programu všetkým zamestnancom.

Zamestnanci ministerstva sa v roku 2007 vychádzajúc z analýzy vzdelávacích potrieb a individuálnych požiadaviek na vzdelávanie zamestnancov v nadväznosti na požadované vedomosti a schopnosti potrebné na vykonávanie štátnej služby a výkon práce dohodnutej v pracovnej zmluve a ponúk vzdelávacích inštitúcií zúčastnili vzdelávacích aktivít zameraných najmä na:

1.	 vzdelávanie predstavených:
-    manažment pre predstavených,
-	time manažment a prevencia syndrómu vyhorenia,
-	komunikačné, negociačné a rozhodovacie procesy v EÚ,
-	legislatívne zručnosti a vypracúvanie strategických, koncepčných a legislatívnych dokumentov,
-	problematika zavedenia eura v SR,
-	novely právnych predpisov vzťahujúcich sa na  pôsobnosť riadeného organizačného útvaru,
-    kurzy anglického a francúzskeho jazyka;

2. vzdelávanie zamestnancov, ktorí vykonávajú činnosti spojené s členstvom SR v EÚ:        
-	európske právo,
-	komunikačné, negociačné a rozhodovacie procesy v EÚ,
-	príprava na konkurz pre uchádzačov o zamestnanie v inštitúciách EÚ,
-	kurz lektorských zručností,
-	kurzy anglického a francúzskeho jazyka;

3. vzdelávanie vnútorných audítorov a finančných kontrolórov:
- základný kurz pre vnútorných audítorov a finančných kontrolórov,
- školenie a workshop „Príprava vnútorného audítora“;

4. vzdelávanie ostatných štátnych zamestnancov:
-	ochrana utajovaných skutočností,
-	rozhodnutia v správnom konaní,
-	poskytovanie štátnej pomoci,
-	uplatňovanie stavebného a katastrálneho zákona v praxi, 
-	normotvorné procesy,
-	finančná kontrola,
-	správne súdnictvo a správny poriadok,
-	kontrola v štátnej správe,
-	trestný zákon a trestný poriadok,
-	verejné obstarávanie,
-	uzatváranie obchodných zmlúv,
-	legislatívne zručnosti a vypracúvanie strategických, koncepčných a legislatívnych dokumentov,
-	zmeny vyplývajúce z prijatia eura,
-	novely právnych predpisov vzťahujúcich sa na výkon štátnej služby,
-	komunikačné zručnosti, asertivita,
-	kurzy anglického a francúzskeho jazyka,
-	informačno-komunikačné  zručnosti;

4. vzdelávanie zamestnancov pri výkone práce vo verejnom záujme: 
-	dane z príjmov a ročné zúčtovanie miezd,
-	legislatívne zmeny v nemocenskom a zdravotnom poistení,
-	informačný systém štátnej pokladnice,
-	cestovné náhrady,
-	účtovníctvo príspevkových a rozpočtových organizácií,
-	rozpočtové pravidlá,
-	správa majetku štátu,
-	informačno-komunikačné zručnosti,
-	komunikačné zručnosti.